Гидроним боронғо башҡорт тора//тыра (нығытма, ҡаласыҡ) һүҙенән килеп сыҡҡан. Тарихи Башҡортостан ерҙәрендә был һүҙҙән килеп сыҡҡан атамалар байтаҡ. Башҡортостанда Стәрлетамаҡ ҡалаһынан көнсығышта ҡалҡып торған Торатау (Тыратау), Учалы районында Тора йылғаһы, Ирәндектең Талҡаҫ күле янында бер түбәһеxa0— Торатау, Бүздәк, Дүртөйлө, Ҡырмыҫҡалы, Учалы райондарында ла тора һүҙе менән бәйле топонимдар бар.